stanford-oval/wikipedia huggingface dataset:
LIM

| Salim Lakhdari> Henkilötiedot |
| --- | --- |
Syntynyt: 29. heinäkuuta 1979 (ikä 45) Boulogne-Billancourt, Hauts-de-Seine
Ammatti:  Rap-artisti tuottaja
Muusikko
Taiteilijanimi:  LIM, LiM
Laulukielet:  Ranska
Aktiivisena:  1990–
Tyylilajit:  Rap
Yhtyeet:  Mo'vez Lang Légende Urbaine
Levy-yhtiöt:  Tous Illicites Production
Aiheesta muualla
piratesreconnaitpirates.fr
  [ Muokkaa Wikidatassa ] [ ohje ]  
LIM (oik. Salim Lakhdari, arab. سالم خضاري‎, s. 29. heinäkuuta 1979 Boulogne-Billancourt, Hauts-de-Seine) on ranskalainen rap-artisti ja tuottaja, jolla on algerialaiset sukujuuret.
Ura

Lakhdari aloitti räppäämisen 11-vuotiaana perustaessaan lähiön kavereiden kanssa Mo'vez Lang -yhtyeen. Sittemmin hänet on tunnettu taiteilijanimellä LIM. Mo'vez Langin kanssa hän teki ensimmäisen kiertueensa, kun toinen samasta kaupungista ollut hiphop-yhtye Sages Poètes de la Rue pyysi heitä mukaan omalle Euroopan kiertueelle vuonna 1994. Sittemmin Mo'vez Lang julkaisi ensimmäisen albumin vuonna 1999, joka ei saavuttanut kaupallista menestystä.
LIM ryhtyi sittemmin myös tuottajaksi perustettuaan oman levy-yhtiön Tous Illicites Production, jouduttuaan erimielisyyksiin 45 Scientific -levy-yhtiön kanssa. LIM teki aluksi mixtapeja vuosina 2002–2004, joista kaksi oli hänen omaa soolotuotantoa ja yksi oli yhtyeensä Mo'vez Langin. Tuona aikana hän rupesi yhteistyöhön Aty.k:n Zelerin ja R.A.T:n kanssa. Vuonna 2005 LIM julkaisi ensimmäisen sooloalbuminsa Enfant du ghetto, jossa hän kertoi maailmastaan, ajatuksistaan ja periaatteistaan. Vuotta myöhemmin edellisestä julkaisusta LIM julkaisi kolmannen mixtapen Triples Violences Urbaines, joka päätyi myös ranskalaisen Le Charts albumilistalle sijalle kolmetoista. Hän julkaisi vuonna 2007 kaksi sooloalbumia, joista ensimmäinen Le Maxi Delinquantia tuotettiin vain 10 000 kappaletta. 2008 LIM tuotti toisen Mo'vez Langin albumin Associés à vie, joka edelliseen albumiin nähden tuotti myös kaupallista menestystä. Albumi sijoittui myös ranskalaisen Le Charts albumilistalla sijalle kolmetoista.
Sittemmin vuodesta 2009 lähtien LIM on tehnyt yhteislevyjä eri rap-artistien kanssa, kuten Zelerin ja Meidayn. Parhaiten näistä menestyi ranskalaisen Le Chartsin soittolistalla Evolution Urbaine, joka sijoittui kuudenneksitoista.
Diskografia > Albumit

Violences Urbaines (2002) (Mixtape)
Double violences urbaines (2004) (Mixtape)
Enfant du ghetto (2005)
Triples Violences Urbaines (2006) (Mixtape)
Rue (Alibi Montanan kanssa, 2006)
Le Maxi Delinquant (2007)
Délinquant (2007)
Evolution Urbaine (Zelerin kanssa, 2009)
Combinaison Dangereuse (Meidayn kanssa, 2010)
Illicite Raï (R.A.T:in kanssa, 2010)
Voyoucratie (2010)
Rue 2 (Alibi Montanan kanssa, 2013)
Violences Urbaines 4 (2014) (Mixtape)
Le Maxi Pirates (2015)
Pirates (2016)
Renaissance (2019)
Aiheesta muualla

Viralliset sivut (ranskaksi)
LIM Myspacessa (englanniksi)
Tórshavn

| Tórshavn |
| --- | --- |

 vaakuna
Valtio:  Färsaaret
Kunta:  Tórshavnar
Pinta-ala:  
 – Metropolialue:  158 km²
Väkiluku (2007):  12 345
 – Metropolialue:  19 339
 – Väestötiheys metropolialue:  122,4 as./km²
 
 www.torshavn.fo 
Infobox OKVirheellinen NIMI-arvo: 
Tórshavn (tansk. Thorshavn) on Färsaarten pääkaupunki. Se sijaitsee Färsaarten suurimman saaren Streymoyn itärannikolla.
Väestö

Kaupungin asukasluku on noin 18 000. Vuonna 1801 Tórshavnissa asui 554 ihmistä, ja vuonna 1950 määrä oli noussut 5 600:een.
Historia

Ensimmäinen maininta Tórshavnista asiakirjoissa on vuodelta 1075. Viikingit kokoontuivat Tórshavniin kesäisin vuosittaiseen kokoukseensa ja tästä syntyi pysyvä kaupankäyntialue. Norjan ja sittemmin myös Tanskan hallinnon aikana hallituksen virkailijat majoittuivat Tórshavniin, rakensivat linnoituksia ja ottivat itselleen monopolin kaupankäyntiin. Kauppamonopoli lopetettiin vuonna 1856, jonka jälkeen vapaa kauppa kehittyi nopeasti ja kylä kasvoi pian kaupungiksi. Kaupunki oli toisen maailmansodan aikana brittien hallussa.
Aiheesta muualla

Wikimedia Commonsissa on kuvia tai muita tiedostoja aiheesta .
Tórshavna kommunar (fääriksi)
Näkymää kaupunkiin.
Tarmo (kauppaketju)

| Tarmo |
| --- | --- |

Tunnuslause:  Tervetuloa lähikauppaan!
Tuotetyyppi:  elintarvikkeet
Omistaja:  Wihuri Oy
Perustettu:  1993
Lakkautettu:  2021
Kotisivu:  tarmolahikauppias.fi
Infobox OKNimi-testi OK: 
Tarmo-lähikauppa Pälkäneen Aitoossa, entisen Luopioisten kunnan alueella
Asiamiespostina toimiva Tarmo-lähikauppa Kurikan Koskuella, entisen Jalasjärven kunnan alueella
Tarmo oli suomalainen vähittäiskauppaketju, jossa oli mukana runsaasti myymälätilaltaan pieniä lähikauppoja ympäri Suomen, erityisesti pienemmissä taajamissa, joista muut vähittäisliikkeet ovat vetäytyneet. Ketju perustettiin vuonna 1993, kun eräät Tukon T-kauppiaat eivät halunneet siirtyä Spar-ketjun alle. Vuonna 2000 ketjuun kuului 470 myymälää, vuonna 2012 alle 300 myymälää, vuonna 2020 n. 33 myymälää. Ketjun taustalla on niiden tukkukauppana toimiva Wihuri Oy Aarnion Metro.
Vuonna 2021 Wihuri lopetti ketjun, ja ketjuun kuuluvat kaupat jatkavat toimintaa itsenäisinä tai yhteistyössä Wihurin kanssa. Jotkin entisistä Tarmo-kaupoista ovat siirtyneet M-ketjuun, joka Tarmon tavoin toimii yhteistyössä Wihuri Oy Aarnio -tukkukaupan kanssa.
Tyler Reks

Tyler Reks marraskuussa 2010
Gabrielle Alon Tuft (s. 1. marraskuuta 1978) on yhdysvaltalainen entinen showpainija. Hän työskenteli World Wrestling Entertainmentille (WWE) ja sen SmackDown brändissä nimellä Tyler Reks. Hän työskenteli myös WWE:n farmiliigassa Florida Championship Wrestlingissä (FCW), missä hän on pidellyt FCW Tag Team -mestaruutta Johnny Curtisin kanssa ja hän on myös entinen Florida Heavyweight mestari.
Tuft kertoi helmikuussa 2021 olevansa transsukupuolinen.
World Wrestling Entertainment (2007- ) > Florida Championship Wrestling (2007-2009)

Tehtyään debyytin WWE:ssä helmikuussa, 2007, Tuft allekirjoitti kehityksellisen sopimuksen WWE:n kanssa helmikuussa, 2009 ja hänet lähetettiin Florida Championship Wrestlingiin (FCW) kehänimellä Tyler Reks. 11. joulukuuta, 2008, Tuft ja Johnny Curtis voittivat The New Hart Foundationin (TJ Wilson ja DH Smith) ja heidät julistettiin uusiksi FCW Tag Team mestareiksi. 30. huhtikuuta, 2009, Reks ja Curtis hävisivät mestaruuden Dude Bustereille. Reks ja Curtis pitelivät mestaruutta 140 päivää, mikä on pisin mestaruuskausi. 11. kesäkuuta, 2009, Reks voitti Florida Heavyweight -mestaruuden Drew McIntyreltä. 13. elokuuta, Reks hävisi mestaruuden Heath Slaterille.
World Wrestling Entertainment (2007- ) > ECW (2009-2010)

Hän teki debyyttinsä 30. kesäkuuta, 2009 ECW'ssä surffaaja gimmickillä, missä hän ja Zack Ryder sopivat matsin WWE Superstarsiin. 2. heinäkuuta, WWE Superstarsissa, Reks hävisi debyytti ottelussaan Ryderille. Seuraavassa Superstarsissa, he ottelivat uusintaottelussa, mutta Ryder onnistui jälleen voittamaan. 21. heinäkuuta, ECW'ssa, Reks voitti ensimmäisen ottelunsa selättämällä Paul Burchillin ja seuraavalla viikolla, Reks löi hänet uudestaan. 15. syyskuuta, ECW'ssa, Reks osallistui 10 miehen battle royaliin, minkä voittaja saisi haasta Christianin ECW -mestaruudesta, mutta matsin voitti Zack Ryder. Tämän jälkeen Reks ei esiintynyt televisiossa vähään aikaan. WrestleMania XXVI:ssä Reks osallistui 26 miehen battle royaliin ennen show’n alkua, muttei voittanut ottelua.
World Wrestling Entertainment (2007- ) > SmackDown (2010 -)

Huhtikuun lopulla, Reks siirtyi SmackDown brändiin. Reksin oteltua monissa dark matseissa, hän teki SmackDown debyytin 15. lokakuuta, heelinä, missä hän haastoi Kavalin matsiin paikasta SmackDownin joukkueeseen Bragging Rightsissa. Reks voitti Kavalin ja sai paikan SmackDownin joukkueeseen. Bragging Rightsissa, Tyler selätti Santino Marellan, ennen kuin RAW'n joukkueen jäsen, Sheamus eliminoio hänet. Kuitenkin, SmackDownin joukkue voitti toisen kerran peräkkäin. Survivor Seriesissä, Reks oli Alberto Del Rion joukkueessa Rey Mysterion joukkuetta vastaan. Survivor Series ottelussa, Reks eliminoitui kolmanneksi viimeisenä, kun Kofi Kingston selätti hänet. Matsin voitti Mysterion joukkue.
Painissa

Lopetusliikkeet
Big Kahuna (Springboard moonsault) - FCW
Burning Hammer (Backbreaker rack DDT) - WWE
Lempinimet
"The X-Factor"
"T-Reks"
"Dreadlocked Demolition Man"
Mestaruudet ja saavutukset

Florida Championship Wrestling
Florida Heavyweight -mestaruus
FCW Tag Team -mestaruus - Johnny Curtisin kanssa
Pro Wrestling Illustrated
PWI sijoitti hänet 180/500 parhaaksi painijaksi vuonna 2010.
Aiheesta muualla

Tyler Reks – WWE
Une Bastholm

| Une Bastholm |
| --- | --- |
 Bastholm vuonna 2020.
Ympäristöpuolue vihreiden puheenjohtaja
 2016–2022 (vuosina 2016–2020 toinen puhehenkilöistä)  
Edeltäjä:  Hilde Opoku
Seuraaja:  Arild Hermstad
Suurkäräjäedustaja
 Akershusin vaalipiiri 2021– Oslon vaalipiiri 2017–2021  
Henkilötiedot
Koko nimi:  Une Aina Bastholm
Syntynyt: 14. tammikuuta 1986 (ikä 38) Trondheim, Norja
Tiedot
Puolue:  Ympäristöpuolue vihreät
Koulutus:  valtiotieteilijä
Tutkinnot:  Oslon yliopisto Potsdamin yliopisto Aberystwythin yliopisto
Une Aine Bastholm (s. 14. tammikuuta 1986 Trondheim) on norjalainen vihreä poliitikko. Hän on istunut suurkäräjillä vuodesta 2017 ja toimi puolueensa puheenjohtajana vuosina 2020–2022. Hän oli vihreiden ensimmäinen varsinainen puheenjohtaja, tätä ennen puolue käytti kahden puhehenkilön mallia. Bastholm toimi puhehenkilönä vuosina 2016–2020.
Aiheesta muualla

Kuvia tai muita tiedostoja aiheesta Une Bastholm Wikimedia Commonsissa
Une Bastholm Norjan suurkäräjien verkkosivuilla (norjaksi)
| 0 | 1 | 2 | 3 |
| --- | --- | --- | --- |
|  | Edeltäjä: Hilde Opoku (puhehenkilö) | Ympäristöpuolue vihreiden puheenjohtaja 2016–2022 (vuosina 2016–2020 toinen puhehenkilöistä) | Seuraaja: Arild Hermstad |
Terra Nova

Terra Nova (lat. uusi maa) voi tarkoittaa muun muassa seuraavia:
Terra Nova, laiva jota Robert Falcon Scott käytti viimeisellä matkallaan Etelämantereelle vuosina 1911–1912
Terra Nova, yhdysvaltalainen televisiosarja vuodelta 2011
Terra Nova, Rosanna Leocatan ja Gaetano Evolan suunnittelema lautapeli vuodelta 2006
Terra Nova, islantilainen Primera Travel Groupin omistama matkatoimisto
Terra Nova, Newfoundlandista käytetty nimitys, käsitti usein myös Labradorin rannikon.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Terra Nova”, voi hakea sivunnimihaulla, laajalla sivunnimihaulla tai tekstihaulla.
L. I. Suurla

L. I. Suurla nuorena toimitusjohtajana Rastorissa 1950-luvun alussa.
Leo Ilmari ("Leka") Suurla (vuoteen 1933 Sobolew, 30. elokuuta 1921 Viipuri – 12. tammikuuta 1998 Helsinki) oli liikkeenjohdon konsultoinnin perustajia Suomessa. Hän vaikutti ratkaisevasti tämän uuden ammatin kehittymiseen ja loi perustaa suomalaisten yritysten ja yritysjohtajien korkealle, kansainvälisesti arvostetulle tasolle. Hänelle myönnettiin 1976 professorin arvonimi.
Nuoruus ja sota-aika

Suurlan isä oli kauppias ja keksijä Wilho Sobolew, myöhemmin Suurla. Myös poliittisesti aktiivinen ja Suomen itsenäistymispyrkimyksiä kannattanut Wilho Sobolew-Suurla esti ystävänsä  Uno Sereniuksen kanssa illalla 28. lokakuuta 1905 ase kädessä junan lähtemisen Viipurin asemalta Pietariin ja siten aloitti suurlakon Viipurissa. Näihin yhteiskunnallisiin tapahtumiin liittyen perhe otti vuonna 1933 suomalaisen nimen Suurla. Suurlan äiti oli merkonomi Jenny Savinen. Perheeseen kuului Leon lisäksi sisar ja veli.
Leo Suurla kävi Viipurin Suomalaisen lyseon, kirjoitti ylioppilaaksi toukokuussa 1938 (yhdessä molempien vanhempien sisarustensa kanssa) ja aloitti syksyllä opiskelun Helsingissä Teknillisen korkeakoulun konerakennusosastolla. Sodan alettua 1939 hän ilmoittautui heti armeijaan, missä hän pioneeriupseerina joutui useihin organisointitaitoja vaativiin toimiin ja jo silloin joutui käytännössä harjoittelemaan johtamista. Hän oli helmikuussa 1944 Tamminiemessä yhtenä kahdeksan nuoren upseerin ryhmästä presidentti Risto Rytin kutsumana tilaisuudessa, missä Ryti kysyi yksitellen jokaisen mielipidettä siitä, kestääkö armeija vielä yhden suurhyökkäyksen, jos rauhaa ei heti tehdä.
Suurla valmistui diploomi-insinööriksi 1945 opiskeltuaan sekä sotien välisenä aikana että opintolomalla, harrastettuaan aktiivisesti myös ylioppilaskunta- ja osakuntaelämää. Syksyllä 1944 hän meni naimisiin Irja-Maija Pulkkisen myöh. Maija Suurlan kanssa, joka oli ammatiltaan arkkitehti ja toinen osapuoli arkkitehtitoimistossa Kaisa Harjanne ja Maija Suurla.
Urheilua

Pelattuaan nuoruudessaan jääpalloa Viipurin Ilveksissä (nyk. Ilves-Kissat) ryhtyi Suurla aktiiviurheilu-uran päätyttyä toimimaan urheilujärjestöjen organisaatiossa. Hänet valittiin 1948 Suomen Palloliiton liittohallituksen jäseneksi ja jääpallovaliokunnan puheenjohtajaksi, missä hän toimi vuoteen 1959 asti. Siinä ominaisuudessa hän osallistui jääpallojoukkueen ylijohtajana 1952 Oslon talviolympialaisiin sekä toimi matkanjohtajana ja isäntänä useissa Ruotsin ja Suomen välisissä maaotteluissa. Vuonna 1955 Suurlan onnistui yhdessä ruotsalaisen Gunnar Galinin kanssa saada Neuvostoliitto kiinnostumaan yhteisturnauksesta Ruotsin, Norjan ja Suomen kanssa Moskovassa. Nämä neljä maata perustivat jo samana vuonna kansainvälisen jääpalloliiton. Ensimmäiset maailmanmestaruuskisat järjestettiin 1957 Helsingissä.
Tuotanto

Suurla, L. I., Yritys on, yrittäjät menevät. Yrityksen toiminta ja talous. Taustaksi historiaa ja filosofiaa, Helsinki: Kirja-Mono Oy, 1967. 102s.
Suurla, L. I., Olkkonen, Tauno, Kallio, Pentti, Teollisuustalous‬, Helsinki: ‪Tietomies, 1968‬. ‪318 s.‬
Suurla, L. I. Muistelmakirjoitus. Julkaisematon, Emmelndorf, Saksa, 1986–1987.
Kirjallisuutta

A. Ainamo, J. Tienari, Suomalainen yhteiskunta- ja johtamismallin menestys : liikkeenjohdon konsultoinnin rooli // Liiketaloudellinen aikakauskirja 2/2002 .
C. D. McKenna, M.-L. Djelic, A. Ainamo, Message and Medium : the Role of Consulting Firms in Globalization and its Local Interpretation, in: M.-L. Djelic, S. Quack, Globalization and Institutions: Redefining the Rules of the Game, Cheltenham 2003.
Rastorin tarina (Arkistoitu – Internet Archive). 10.10.2013 Rastor Oy
J. Tienari, Sotakorvaustyön tehostamisesta sähköisen liiketoiminnan kehittämiseen : liikkeenjohdon konsultoinnin lyhyt historia Suomessa. 1999
J. Tienari, A. Ainamo, Kansallinen malli ja maailman tuulet, PKT.fi-verkkolehti 2000.
Terra incognita

Vuonna 1566 julkaistu Pohjois-Amerikan kartta, jossa käytetään sekä termiä ”terra incognita” että ”mare incognitum”.
Terra incognita (suom. tuntematon maa) on historiallinen latinankielinen termi kartan tutkimattomille alueille. Tuntemattomat merialueet merkittiin vastaavasti sanoilla mare incognitum, tuntematon meri.
Kartanpiirtäjät sijoittivat tutkimattomille seuduille joskus myyttisiä olentoja ja arvailivat siellä esiintyviä pinnanmuotoja. Tyhjiin kohtiin kehiteltiin jopa kokonaisia mantereita. Eräs tunnettu hypoteettinen manner on Aristoteleen esittämä Terra australis incognita (suom. tuntematon eteläinen maa) tai lyhyemmin Terra Australis, joka esiintyi eurooppalaisissa kartoissa 1400-luvulta 1700-luvulle saakka.
Terra incognita hävisi kartoista 1800-luvulla, kun mantereiden kaikissa osissa oli käyty. Nykyään fraasia käytetään metaforana puhuttaessa aiheesta, josta ei vielä tiedetä paljoa.
Uladzmir Arlou

Uladzmir Arlou vuonna 2010.
Uladzimir Arlou (valkoven. Уладзімір Аляксеевіч Арлоў, Uladzimir Aljaksejevitš Arlou, s. 25. elokuuta 1953 Polatsk) on Valko-Venäjän Polatskista kotoisin oleva historioitsija, kirjailija ja runoilija. Hänen Valko-Venäjän historiaa käsittelevät kirjansa ovat nousseet suureen suosioon ja hänen teoksiaan on käännetty noin kahdellekymmenelle kielelle. Hän on toiminut myös kirjailijaliitto PENin Valko-Venäjän osaston puheenjohtajana.
Esimerkkejä tuotannosta

Desjats vjakou belaruskai historyi (862—1918) (valkoven. Дзесяць вякоў беларускай гісторыі (862—1918)), Kymmenen valkovenäläisen historian vuosisataa
Kraina Belarus/ Strana Belarus (valkoven. Краіна Беларусь / ven. Страна Беларусь), Valko-Venäjän maa
Aiheesta muualla

Vladimir Orlov: 1000-letnjaja istorija naroda ne možet natšinatsja c 1941 goda (12/2007) (Arkistoitu – Internet Archive) (venäjäksi) (tut.by)
Uladzimir Arloun sivusto (valkovenäjäksi) (arlou.by)
Uladzimir Arlaŭ (Arłoŭ) (englanniksi) (belarus-misc.org)
Uladzimir Arlou: Pakoi  (runo Arloun itsensä lukemana) (valkovenäjäksi) (lyrikline.org)
Terra rossa

Terra rossaa
Terra rossa (italiaa ja tarkoittaa punainen maa) on Välimeren kasvillisuusvyöhykkeen alueella esiintyvä punainen maannostyyppi. Se on muodostunut rapautuneen kalkkikiven vaikutuksesta. Punainen väri on peräisin rautayhdisteistä.
Jason Gray-Stanford

Jason Gray-Stanford
Jason Gray-Stanford (s. 19. toukokuuta 1970 Vancouver, Brittiläinen Kolumbia, Kanada) on kanadalainen näyttelijä. Hän on näytellyt lähinnä televisiosarjoissa ja hänet tunnetaan parhaiten Randy Disherin roolista televisiosarjassa Monk. Gray-Stanford oli Donatellon äänenä vuosina 1997–1998 televisiosarjassa Ninja Turtles: The Next Mutation.
Aiheesta muualla

Wikimedia Commonsissa on kuvia tai muita tiedostoja aiheesta .
Jason Gray-Stanford Internet Movie Databasessa. (englanniksi)
Jason Hawke

| Jason Hawke> Henkilötiedot |
| --- | --- |
Syntynyt: 14. helmikuuta 1979 
Aiheesta muualla
www.JasonHawkeXXX.com
IMDb
Jason Hawke (s. 14. helmikuuta 1979 Schwetzingen) on saksalainen homopornonäyttelijä. Hän esiintyi kymmenissä elokuvissa vuosina 2000–2006. Hän on versatile eli esiintynyt sekä top- että bottom-rooleissa. Hän on 178-senttinen, ja hän on esiintyessään käyttänyt myös nimiä Jason Hawk ja Jay Heiss. Hawke on saanut useita palkintoehdokkuuksia (Grabby, GayVN).
Aiheesta muualla

Jason Hawke Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jason Hawke
Käännös suomeksi
Sylke Otto

| Mitalit | Mitalit | Mitalit |  |
| --- | --- | --- | --- |
|  Sylke Otto vuonna 2012. |  Sylke Otto vuonna 2012. |  Sylke Otto vuonna 2012. |  |
Maa:   Saksa
Naisten ohjaskelkkailu
|  Olympialaiset  |  Olympialaiset  |  Olympialaiset  |  |
|  Kultaa | Salt Lake City 2002 | yksikkö |  |
|  Kultaa | Torino 2006 | yksikkö |  |
| MM-kilpailut  | MM-kilpailut  | MM-kilpailut  |  |
|  Kultaa | St. Moritz 2000 | yksikkö |  |
|  Kultaa | Calgary 2001 | yksikkö |  |
|  Kultaa | Sigulda 2003 | yksikkö |  |
|  Kultaa | Sigulda 2003 | joukkue |  |
|  Kultaa | Park City 2005 | yksikkö |  |
|  Kultaa | Park City 2005 | joukkue |  |
|  Hopeaa | Igls 1997 | joukkue |  |
|  Hopeaa | St. Moritz 2000 | joukkue |  |
|  Hopeaa | Calgary 2001 | joukkue |  |
|  Pronssia | Königssee 1999 | yksikkö |  |
|  Pronssia | Königssee 1999 | joukkue |  |
|  Pronssia | Nagano 2004 | yksikkö |  |
Sylke Otto (s. 7. heinäkuuta 1969 Karl-Marx-Stadt, Itä-Saksa) on saksalainen entinen ohjaskelkkailija.
Otto voitti Salt Lake Cityn olympialaisista 2002 ja Torinon olympialaisista 2006 kultamitalin yksikkökilpailusta. Albertvillen olympialaisissa 1992 hän sijoittui yksikössä 13:nneksi.
Maailmanmestaruuskilpailuista hänellä on neljä henkilökohtaista (2001, 2002, 2003 ja 2005) ja kaksi parikilpailun (2003 ja 2005) kultamitalia. Hopeamitaleita hänellä on parikilpailusta kolme (1997, 2000 ja 2001) ja pronssimitaleita yksilökilpailusta kaksi (1994 ja 2004) ja parikilpailusta yksi (1999).
Maailmancupin kokonaiskilpailun Otto on voittanut neljästi (1995, 2000, 2003 ja 2004) ja maailmancupin osakilpailuvoittoja hän on saavuttanut 37. Otto ilmoitti lopettavansa uransa tammikuussa 2007 raskauden ja Albert Demtšenkon kanssa tapahtuneen törmäyksen takia.
Aiheesta muualla

Kuvia tai muita tiedostoja aiheesta Sylke Otto Wikimedia Commonsissa
Sylke Otto Kansainvälinen olympiakomitea. (englanniksi)
Takashi Asahina

Takashi Asahina vuonna 1949.
Takashi Asahina (9. heinäkuuta 1908 – 29. joulukuuta 2001) oli japanilainen kapellimestari.
Asahina syntyi Tokiossa ja toimi vuodesta 1947 kuolemaansa Osakan filharmonisen orkesterin ylikapellimestarina. Hän tapasi 1950-luvulla Wilhelm Furtwänglerin ja osin hänen inspiroimanaan levytti useaan otteeseen Anton Brucknerin sinfoniat.
Myöhemmällä urallaan Asahina teki useita esiintymisiä Chicagon sinfoniaorkesterin kanssa. Hän kuoli Kobessa 93-vuotiaana 2001, jolloin häntä seurasi Osakan filharmonikkojen johtajana Eiji Oue.
Laajalampi (Multia)

| Laajalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°24′45″N, 24°51′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Multianjoen valuma-alue (35.67)
Laskujoki:  Rympsylänpuro 
Järvinumero:  35.673.1.001
Mittaustietoja
Pinnankorkeus:  156,5 m  
Rantaviiva:  2,911 km  
Pinta-ala:  47,01 ha  
Tilavuus:  0,0013713 km³ 
Keskisyvyys:  2,92 m  
Suurin syvyys:  10 m  
Saaria:  ei saaria 
 fiLaajalampi 
Laajalampi  on Keski-Suomessa Multialla Multian kirkonkylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 47 hehtaaria ja se on 1,2 kilometriä pitkä ja 600 metriä leveä.Lampi on luodattu ja siitä on julkaistu syvyyskartat. Lammen tilavuudeksi on saatu 1,4 miljoonaa kuutiometriä eli 0,0014 kuutiokilometriä. Sen keskisyvyys on 2,9 metriä ja suurin syvyys on 10,0 metriä. Lammella ei ole kartan mukaan saaria. Sen rantaviivan pituus on 2,9 kilometriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Multianjoen valuma-alueella (35.67), jonka Uitamonjärven alueeseen (35.673) se kuuluu.
Kulkureita ja unohtajia

| Kulkureita ja unohtajia |
| --- | --- |

Kirjailija:  Maarit Verronen
Kansitaiteilija:  Eero Heikkinen
Kieli:  suomi
Kustantaja:  Kirjayhtymä
Julkaistu:  1996
Ulkoasu:  sidottu
ISBN:  951-26-4180-1
Löydä lisää kirjojaKirjallisuuden teemasivulta
Kulkureita ja unohtajia on Maarit Verrosen vuonna 1996 ilmestynyt novellikokoelma. Teos sai Olvi-säätiön kirjallisuuspalkinnon 1996.
Sisällys

Oma maailmansa
Tuntematon
Unohtaja
Käytävä
Nomadit
Kylmät talot
Jäätynyt
Kivenhalaaja
Ruukunpala
Avaimet ja ikkunat
Rajat
Musta juna
Kellarimies ja vaimo
Mökki autiolla rannalla
Aiheesta muualla

Heikki Saure: Sivullisia ja nomadeja (Arkistoitu – Internet Archive). Etelä-Suomen sanomat.
Takareiden lihaksisto

Takareiden lihaksisto tarkoittaa polven koukistaja- ja kiertäjälihaksistoa, joka sijaitsee reiden takapinnalla. Ne vaikuttavat myös lonkkanivelen ojentajina ja kiertäjinä. Ryhmään kuuluvat kaksipäinen reisilihas (musculus biceps femoris), puolijänteinen lihas (musculus semitendinosus) ja puolikalvoinen lihas (musculus semimembranosus). Joskus niihin lasketaan myös hoikkalihas (musculus gracilis) ja räätälinlihas (musculus sartorius)[lähde? ].
Takareiden lihaksistossa on usein urheiluvammoja kuten revähtymiä. Tilaa kutsutaan hamstring-oireyhtymäksi. Yleensä ongelmallisin on venytystä huonosti kestävä puolijänteisen lihaksen jänne, mutta useammankin hamstring-lihaksen vaivoja on. Ne voidaan hoitaa voimistelulla tai tarvittaessa leikkauksella. Ensiapuna on yleisperiaatteen mukaan lepo, kylmä ja kompressio.
Lahden diakonian instituutti

Suomen Diakoniaopiston Lahden kampuksen toimipaikka.
Suomen Diakoniaopiston Lahden kampus (aiemmin Lahden diakonian instituutti) on osa Suomen Diakoniaopistoa, jolla on toimipisteet Lahden lisäksi Helsingissä, Oulussa ja Ylitorniolla.  Suomen Diakoniaopiston Lahden kampuksella voi opiskella lähihoitajaksi, lastenohjaajaksi sekä nuoriso- ja vapaa-ajanohjaajaksi.
Laitoksen historia

Viipurin Diakonissalaitos perustettiin vuonna 1869. Se on toiminut Lahdessa vuodesta 1940 lähtien nimellä Lahden Diakonialaitos, kun laitos jouduttiin evakuoimaan talvisodan aikana.
Vuonna 2016 päätettiin yhdistää Lahden diakonian instituutti osaksi uutta laajempaa, noin 2 000 opiskelijan Suomen Diakoniaopistoa (SDO), jonka opetustoiminta on alkanut vuoden 2017 alusta.  SDO:n ensimmäisenä toimitusjohtajana ja rehtorina toimii Juha-Petri Niiranen.
Aiheesta muualla

Suomen Diakoniaopiston kotisivut